नवसाक्षरों की परीक्षा 19 को
राज्य शिक्षा केंद्र के निर्देश के अनुसार साक्षर भारत योजना के अंतर्गत आगामी 19 मार्च को नवसाक्षरों की परीक्षा का आयोजन किया जाएगा। यह परीक्षा निर्धारित परीक्षा केंद्र प्रौढ़ शिक्षा केंद्र, शासकीय प्राथमिक, माध्यमिक शाला पर ली जाएगी। परीक्षा में वे नवसाक्षर शामिल होंगे, जिन्हें साक्षर भारत कार्यक्रम के अंतर्गत सर्वे द्वारा चिन्हांकित किया गया हो तथा साक्षरता केंद्र में प्रेरकों द्वारा अध्ययन कराया जा रहा है और जिनकी आयु 15 वर्ष से अधिक हो।
शिक्षार्थी से संबंधित ग्राम पंचायत लोक शिक्षा समिति के सत्यापन के उपरांत उपयुक्त पाए जाने पर ही शिक्षार्थी को परीक्षा में शामिल किया जाना सुनिश्चित किया जाएगा।
20वीं पशु संगणना 16 जुलाई से 15 अक्टूबर तक चलेगी
श्योपुर | शासन के निर्देशानुसार प्रत्येक पांच वर्ष में पशु की संगणना पूरे देश में कराई जाती है। इसी तारतम्य में चालू वर्ष में पशुओं की बीसवीं पशु संगणना कराई जाएगी। संगणना कार्यक्रम तैयार कर केंद्र शासन को भेजा जाएगा। इसमें नगरीय एवं ग्रामीण क्षेत्र के प्रत्येक परिवार द्वारा पाले गए पशुओं की संगणना कराई जाएगी। पशु संगणना का कार्य 16 जुलाई से 15 अक्टूबर तक चलेगा।
hin_Deva hin_Deva hin_Deva hin_Deva hin_Deva